На основу члана 79. став 3. и 4. Закона о дивљачи и ловству („Сл. гласник РС“, бр. 18/10 и 95/2018 - др. закон), чл. 11. и 23. став 3. Покрајинске скупштинске одлуке о буџету АП Војводине за 2023. годину („Службени лист АПВ“, бр. 54/22), члан 16. и 33. Покрајинске скупштинске одлуке о покрајинској управи („Сл. Лист АП Војводине“ бр. 37/2014, 54/2014 – др. Одлука 37/2016 24/2019, 66/2020 и 38/2021) a у вези са Покрајинском скупштинском одлуком о годишњем програму коришћења средстава из Буџетског фонда за развој ловства Аутономне покрајине Војводине у 2023. години („Службени лист АП Војводине”, бр. 54/22) и члана 16. Правилником о спровођењу конкурса које расписује покрајински секретаријат за пољопривреду, водопривреду и шумарство („Службени лист АПВ“, бр. 8/2023), Покрајински секретаријат за пољопривреду, водопривреду и шумарство (у даљем тексту: Покрајински секретаријат) доноси:

**ПРАВИЛНИК О ИЗМЕНИ ПРАВИЛНИКА**

**ЗА РАСПОДЕЛУ СРЕДСТАВА ИЗ БУЏЕТСКОГ ФОНДА ЗА РАЗВОЈ ЛОВСТВА АП ВОЈВОДИНЕ ЗА 2023. ГОДИНУ**

**Члан 1.**

У Правилнику за расподелу средстава из буџетског фонда за развој ловства АП Војводине за 2023. годину („Службени лист АПВ“, бр. 18/2023) у члану 3. тачка 2 „Суфинансирање набавке опреме за кориснике ловишта у АП Војводини, до 90%“, подтачка 2д мења се и гласи:

„ - двоглед са заштитом од воде и замагљивања, отпорност на ниске температуре, у износу до 80.000,00 динара по једном двогледу или двоглед са даљиномером са заштитом од воде и замагљивања, отпорност на ниске температуре, у износу до 250.000,00 динара, највише један од обе врсте двогледа по ловишту;“

**Члан 2.**

Правилник о измени правилника за расподелу средстава из буџетског фонда за развој ловства АП Војводине за 2023. годинуступа на снагу даном објављивања у „Службеном листу Аутономне Покрајине Војводине”.

с.р. Покрајински секретар

Владимир Галић

Посл. број: 104-401-389/2023-08-2

Дана: 03.05.2023. године